rejauldu/bengali-wikipedia huggingface dataset:
ফাতিমা বিনতে আব্দুল মালিক ইবনে মারওয়ান (  ) একজন উমাইয়া রাজকন্যা ছিলেন। তিনি খলিফা আব্দুল মালিক ইবনে মারওয়ানের কন্যা এবং খলিফা উমর ইবনে আব্দুল আজিজ (  ) এর স্ত্রী ছিলেন।   জীবন  ফাতিমা  আব্দুল মালিক ইবনে মারওয়ানের কন্যা ছিলেন। মালিকের দ্বিতীয় স্ত্রীর নাম বনু মাখজুম গোত্রের উম্মুল মুগীরা বিনতে আল মুগিরা ইবনে খালিদ। এই স্ত্রীর বংশীয় পূর্বপুরুষ  কুরাইশদের ইসলাম-পূর্ব নেতা হিশাম ইবনে আল মুগীরা ছিলেন। এই বিবাহ থেকে, আব্দুল মালিকের কন্যা ফাতিমার জন্ম হয়। ফাতিমা পরে খলিফা দ্বিতীয় উমরের স্ত্রী হন।   উমরের বাবা আব্দুল আজিজের মৃত্যুর পর ফাতিমার বাবা আব্দুল মালিক উমরকে দামেস্কে ডেকে পাঠান। সেখানে তিনি উমরের সাথে তার মেয়ে ফাতিমার বিয়ে দেন।   তার বিয়ের পরপরই তার বাবা মারা যান। তারপর তার ভাই আল-ওয়ালিদ প্রথম খলিফা হন। ফাতিমার স্বামী একজন গুরুত্বপূর্ণ সভাসদ ছিলেন এবং একসময় তার ভাইয়ের রাজত্বকালে মদিনার গভর্নর ছিলেন।  আল-ওয়ালিদের মৃত্যুর পর তার আরেক ভাই সুলাইমান খলিফা হন। সুলাইমানের শাসনকালে উমর তার উপদেষ্টা ও ঘনিষ্ঠ সহযোগী ছিলেন। মৃত্যুশয্যায় সুলাইমান নিজেই উমরকে তার উত্তরসূরি হিসেবে মনোনীত করেন।  যখন তার স্বামী খলিফা হন, ফাতিমা তার স্বামীকে সমর্থন করেন। উমর যখন তাকে তার সম্পদ ত্যাগ করতে বলেন, ফাতিমা তা মেনে নেন। উমর ৭১৭ থেকে ৭২০ সাল পর্যন্ত খিলাফত শাসন করেন।  দামেস্ক থেকে আলেপ্পো অথবা সম্ভবত তার খুনাসিরা এস্টেটে ফেরার পথে উমর অসুস্থ হয়ে পড়েন  তিনি ৫ ফেব্রুয়ারী থেকে ১০ ফেব্রুয়ারী ৭২০ সালের মধ্যে  ৩৭ বছর বয়সে  মাররাত আল-নু'মানের কাছে দায়ের সিমান (যা দায়ের আল-নাকিরা নামেও পরিচিত) গ্রামে মারা যান।  তার স্বামীর উত্তরসূরী হন তার সৎ ভাই দ্বিতীয় ইয়াজিদ। তিনি উমরের চাচাতো ভাই ছিলেন।  ফাতিমা তার স্বামীর মৃত্যুর পর ৭২০-এর দশকে মারা যান।   পরিবার  ফাতিমা উমাইয়া শাসক পরিবারের সাথে পৈতৃক এবং মাতৃক উভয় দিক থেকেই সম্পর্কিত ছিলেন। তার সময়কালে অনেক উমাইয়া খলিফা  তার আত্মীয় ছিল। ফাতিমার স্বামীর সাথে সন্তানও ছিল। নং উমাইয়া সম্পর্ক ১ আল-ওয়ালিদ প্রথম সৎ ভাই ২ সুলায়মান সৎ ভাই ৩ উমর ইবনে আব্দুল আজিজ স্বামী ৪ দ্বিতীয় ইয়াজিদ সৎ ভাই ৫ হিশাম সৎ ভাই   তথ্যসূত্র    গ্রন্থপঞ্জি   বিষয়শ্রেণী:খলিফার কন্যা বিষয়শ্রেণী:৮ম শতাব্দীর আরব ব্যক্তি বিষয়শ্রেণী:আরব রাজকুমারী বিষয়শ্রেণী:আরব নারী বিষয়শ্রেণী:জন্মের সাল অজানা বিষয়শ্রেণী:৭২০-এর দশকে মৃত্যু বিষয়শ্রেণী:৭২৪-এ মৃত্যু
নীলাভ নীল জলপ্রপাত ইথিওপিয়ার তানা হ্রদ হতে উদ্ভুত নীলাভ নীল নদের উপর অবস্থিত একটি জলপ্রপাত। এটি আমহারিক ভাষায় তিস আবে নামে পরিচিত, যার অর্থ "বিশাল ধোঁয়া"। ভৌগোলিকভাবে এটি নদীর উর্ধ প্রবাহে এবং তানা হ্রদ ও হ্রদের তীরে অবস্থিত বাহির দার শহর থেকে  ভাটিতে অবস্থিত।  জলপ্রপাতটি ইথিওপিয়ার অন্যতম পর্যটন আকর্ষণ।  ভৌগোলিক অবস্থা জলপ্রপাতটির উচ্চতা ৪২ মিটার, যা চারটি স্রোতের সমন্বয়ে গঠিত। শুষ্ক মৌসুমে এটির শ্রোত শীর্ণ হলেও বর্ষাকালে বা সর্বোচ্চ পানি প্রবাহের সময় এটির প্রস্থ ৪০০ মিটার পর্যন্ত বিস্তৃত হয়। তানা হ্রদের পানি প্রবাহের নিয়ন্ত্রণ প্রপাতটির বৈচিত্র্য কিছুটা কমিয়েছে। ২০০৩ সাল থেকে একটি নদের উপর নির্মিত জলবিদ্যুৎ কেন্দ্র বর্ষাকাল ছাড়া জলপ্রপাতের বেশিরভাগ প্রবাহ কমিয়ে দিয়েছে।Matt Philips and Jean-Bernard Carillet, Ethiopia and Eritrea, third edition (n.p.: Lonely Planet, 2006), p. 118 জলপ্রপাতটি নীল নদের বাকী অংশের বাস্তুশাস্ত্র থেকে তানা হ্রদের বাস্তুসংস্থানকে বিচ্ছিন্ন করে এবং এই বিচ্ছিন্নতা হ্রদের স্থানীয় প্রাণীজগতের বিবর্তনে ভূমিকা পালন করেছে।"526: Lake Tana" , Freshwater ecosystems of the world website (accessed 11 November 2009)  সম্পর্তিক ইতিহাস ১৬২৬ সালে সম্রাট সাসনিয়সের নির্দেশে ইথিওপিয়ায় প্রথম পাথর দিয়ে সেতু নির্মাণ হয়েছিল, সেতুটি জলপ্রপাত থেকে অল্প দূরত্বে অবস্থিত। ম্যানুয়েল দে আলমেইদার মতে, সেতুটির চুন তৈরির জন্য পাথর উপনদী আলাতার পাশে পাওয়া গিয়েছিল। ইথিওপিয়ার ক্যাথলিক প্যাট্রিয়ার্ক আফনসো মেন্ডেস নির্মাণের তত্ত্বাবধান করেছিলেন। সেতু নির্মাণের একজন কারিগর ভারত থেকে এসেছিলেন।C.F. Beckingham and G.W.B. Huntingford, Some Records of Ethiopia, 1593-1646 (London: Hakluyt Society, 1954), pp. 26f   চিত্রশালা   তথ্যসূত্র  বিষয়শ্রেণী:ইথিওপিয়ার দর্শনীয় স্থান
২০১৪ এএফসি প্রেসিডেন্টস কাপ হল এশিয়ান ফুটবল কনফেডারেশন কর্তৃক পরিচালিত এএফসি প্রেসিডেন্টস কাপ প্রতিযোগিতার সর্বশেষ আসর যেখানে উন্নয়নশীল দেশগুলির চ্যাম্পিয়ন ক্লাব আন্তর্জাতিক ক্লাব ফুটবলে অংশগ্রহণ করত। ২০২৪ সালে এই প্রতিযোগিতাটিই এএফসির মহাদেশীয় ক্লাব ফুটবলে তৃতীয় স্তর হিসেবে এএফসি চ্যালেঞ্জ লিগ নামে অবতীর্ণ হয়। বলকান আগের আসরের চ্যাম্পিয়ন।  ফাইনালে, তুর্কমেনিস্তানের এইচটিটিইউ উত্তর কোরিয়ার রিমিয়ংসুকে ২–১ ফলাফলে হারিয়ে দ্বিতীয় তুর্কমেনীয় চ্যাম্পিয়ন ক্লাব হিসেবে অবতীর্ণ হয়।   মাঠ    কলম্বো  বাকোলোড  উলানবাটর সুগাথাদাসা স্টেডিয়াম পানাড় স্টেডিয়াম এমএফএফ ফুটবল সেন্টার ধারণক্ষমতা: ২৫,০০০ ধারণক্ষমতা: ৯,৮২৫ ধারণক্ষমতা: ৫,০০০200px200px200px  ড্র গ্রুপ পর্বের ড্র ২৮ মার্চ ২০১৪ তারিখে মালয়েশিয়ার কুয়ালালামপুরে এএফসি হাউজে অনুষ্ঠিত হয়েছিল।  অন্তিম পর্বের ড্র ২৫ জুলাই ২০১৪ তারিখে মালয়েশিয়ার কুয়ালালামপুরে এএফসি হাউজে অনুষ্ঠিত হয়েছিল।  গ্রুপ পর্ব  টাইব্রেকার  গ্রুপ পর্বে, প্রতিটি গ্রুপ একটি কেন্দ্রীভূত ভেন্যুতে একক রাউন্ড-রবিন বিন্যাসে খেলা হবে। পরবর্তী পর্বে সেরা ছয়টি দল উঠেছিল।  দলগুলিকে পয়েন্ট অনুসারে র‌্যাঙ্কিং করা হয়েছিল (জয়ের জন্য ৩ পয়েন্ট, ড্রয়ের জন্য ১ পয়েন্ট, হারের জন্য ০ পয়েন্ট)। পয়েন্টে বাঁধা হলে, টাইব্রেকারগুলি নিম্নলিখিত ক্রমে প্রয়োগ করা হত (নিয়মিত ধারা ৮.৩):   টাই দলগুলোর মধ্যে হেড-টু-হেড ম্যাচে পয়েন্ট;  টাই দলের মধ্যে হেড টু হেড ম্যাচে গোল পার্থক্য;  টাই দলের মধ্যে হেড-টু-হেড ম্যাচে গোল করা;  যদি দুটির বেশি দল টাই থাকে, এবং উপরের সমস্ত হেড-টু-হেড মানদণ্ড প্রয়োগ করার পরে, দলগুলির একটি উপসেট এখনও টাই ছিল, উপরের সমস্ত হেড-টু-হেড মানদণ্ডগুলি শুধুমাত্র এই দলের উপসেটেই পুনরায় প্রয়োগ করা হয়েছিল;  গ্রুপের সব ম্যাচে গোল পার্থক্য;  গ্রুপের সব ম্যাচে করা গোল;  গ্রুপের শেষ রাউন্ডে শুধুমাত্র দুটি দল একে অপরের সাথে টাই হলে পেনাল্টি শুট-আউট প্রয়োগ করা হবে;  ডিসিপ্লিনারি পয়েন্ট (হলুদ কার্ড = ১ পয়েন্ট, দুটি হলুদ কার্ডের ফলে লাল কার্ড = ৩ পয়েন্ট, সরাসরি লাল কার্ড = ৩ পয়েন্ট, হলুদ কার্ডের পরে সরাসরি লাল কার্ড = ৪ পয়েন্ট);  লটারি।  গ্রুপ এ  গ্রুপ বি  গ্রুপ সি  অন্তিম পর্ব গ্রুপ পর্বের সেরা ছয় দলকে দুটি গ্রুপে বিন্যস্ত করা হয়েছিল এবং দুটি গ্রুপের শ্রেষ্ঠ দলদ্বয় ফাইনালে অংশগ্রহণ করার সুযোগ পেয়েছিল।  গ্রুপ এ  গ্রুপ বি  ফাইনাল  গোলদাতা অব.খেলোয়াড়ক্লাবগোল১ সুলেইমান মুহাদৌ  এইচটিটিইউ১১২ মিঠুন চৌধুরী শেখ রাসেল৪ পার্ক সং-চোল রিমইয়ংসু রি কোয়াং-হিওক রিমইয়ংসু৫ রি জিন-হিওক রিমইয়ংসু৩ কবিন্দু ঈশান শ্রীলঙ্কা বায়ুসেনা তথ্যসূত্র  বিষয়শ্রেণী:এএফসি চ্যালেঞ্জ লিগ বিষয়শ্রেণী:এশিয়ায় ফুটবল বিষয়শ্রেণী:প্রতিযোগিতামূলক খেলা বিষয়শ্রেণী:এএফসি প্রতিযোগিতা বিষয়শ্রেণী:২০১৪-এ এশীয় ফুটবল বিষয়শ্রেণী:পূর্ব নির্ধারিত ফুটবল প্রতিযোগিতা
কাঞ্চনজঙ্ঘা সত্যজিৎ রায় পরিচালিত একটি বাংলা চলচ্চিত্র। চলচ্চিত্রটি কাঞ্চনজঙ্ঘা পর্বতটির কাছাকাছি অবস্থিত জনপ্রিয় পর্যটন কেন্দ্র, দার্জিলিঙে স্বপরিবারে ছুটি কাটাতে যাওয়া একটি উচ্চ শ্রেণীর বাঙালি পরিবার সম্পর্কে। এতে শ্রেষ্ঠাংশে অভিনয় করেন ছবি বিশ্বাস, করুণা বন্দ্যোপাধ্যায়, অনিল চট্টোপাধ্যায়, অলকানন্দ রায়, ও অনুভা গুপ্ত। এটি ১৯৬২ সালের ১১ই মে মুক্তি পায়। চলচ্চিত্রটি ২৬তম বাংলা চলচ্চিত্র সাংবাদিক সমিতি পুরস্কারে ২য় শ্রেষ্ঠ ভারতীয় চলচ্চিত্র ও শ্রেষ্ঠ সংলাপ (সত্যজিৎ) বিভাগে পুরস্কার অর্জন করে।   শ্রেষ্ঠাংশে   ছবি বিশ্বাস: ইন্দ্রনাথ রায়  করুণা বন্দ্যোপাধ্যায়: লাবণ্য (বৌ)  অনিল চট্টোপাধ্যায়: অনিল, (পুত্র)  অলকানন্দা রায়: মনীষা (অবিবাহিত কন্যা)  অনুভা গুপ্ত: অনিমা (বড়ো মেয়ে)  অরুণ মুখার্জি: অশোক (কলকাতার যুবক)  সুব্রত সেন: শঙ্কর  শিবানী সিংহ: টুকলু  বিদ্যা সিংহ: অনিলের প্রেমিকা  পাহাড়ী সান্যাল: জগদীশ  এন বিশ্বনাথন: ব্যানার্জি   পুরস্কার   পুরস্কার বিভাগ মনোনীত ফলাফল  ২৬তম বাংলা চলচ্চিত্র সাংবাদিক সমিতি পুরস্কার ২য় শ্রেষ্ঠ ভারতীয় চলচ্চিত্র কাঞ্চনজঙ্ঘা   শ্রেষ্ঠ সংলাপ সত্যজিৎ রায়    তথ্যসূত্র    বহিঃসংযোগ   Kanchenjungha @ Satyajit Ray    কাঞ্চনজঙ্ঘা (SatyajitRay.org)  বিষয়শ্রেণী:১৯৬২-এর চলচ্চিত্র বিষয়শ্রেণী:১৯৬০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:সত্যজিৎ রায় পরিচালিত চলচ্চিত্র বিষয়শ্রেণী:সত্যজিৎ রায় সুরারোপিত চলচ্চিত্র বিষয়শ্রেণী:সত্যজিৎ রায়ের চিত্রনাট্য সংবলিত চলচ্চিত্র বিষয়শ্রেণী:দার্জিলিঙের পটভূমিতে চলচ্চিত্র বিষয়শ্রেণী:দার্জিলিঙে ধারণকৃত চলচ্চিত্র বিষয়শ্রেণী:পরিবার সম্পর্কে চলচ্চিত্র
খলিলাহ আলি (জন্ম বেলিন্ডা বয়েড; ১৭ মার্চ ১৯৫০) হলেন মার্কিন মুষ্টিযোদ্ধা মোহাম্মদ আলির সাবেক স্ত্রী। ১৯৬৭ সালে ১৭ বছর বয়সী খলিলাহ আলি কে বিয়ে করেন। তারপর ১০ বছর পর তাকে দিভোর্স দেন। সে আলির চার সন্তানের মা।  সে কারাতে নিয়ে পড়াশোনা করেছেন এবং ১৯৭৭, সালে ব্লাক বেল্ট অর্জন করেন। তার চিত্র এবোনি ম্যাগাজিনের প্রচ্ছদ চিত্রে ৭বার প্রকাশিত হয়েছে। খলিলুল্লাহ জি  কেলি এবং স্টেভ সাউন্ডার এর অধীনে পড়াশোনা করেছেন  ১৯৮০ সালে সে পুনরায় বিয়ে করে এবং মোহাম্মদ আলির পর আরো দুই জনকে ডিভোর্স দেয়।  সে জেন ফন্ডের চলচ্চিত্র দ্য চায়না স্যাইন্ড্রোম এ অভিনয় করেছেন।http://www.imdb.com/title/tt0078966/  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:মোহাম্মদ আলি বিষয়শ্রেণী:১৯৫০-এ জন্ম বিষয়শ্রেণী:মার্কিন মুসলিম বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:লি স্ট্রাসবার্গ থিয়েটার অ্যান্ড ফিল্ম ইনস্টিটিউটের প্রাক্তন শিক্ষার্থী বিষয়শ্রেণী:ইসলামে ধর্মান্তরিত বিষয়শ্রেণী:ইলিনয়ের মুসলিম
নাজমুস সাদাত (জন্ম: ১৮ অক্টোবর ১৯৮৬ খুলনায়) একজন বাংলাদেশী ক্রিকেটার। যিনি বাংলাদেশ এ ক্রিকেট দলের প্রতিনিধিত্ব করেছেন। তিনি বাংলাদেশের হয়ে টি-টোয়েন্টি আন্তর্জাতিক ম্যাচ খেলেছেন। বাঁহাতি ব্যাটসম্যান তিনি। খুলনা বিভাগের হয়ে ঘরোয়া ক্রিকেট খেলেন।   তথ্যসূত্র    আরো দেখুন   ক্রিকইনফো প্রোফাইল  বিষয়শ্রেণী:ব্রাদার্স ইউনিয়নের ক্রিকেটার বিষয়শ্রেণী:শেখ জামাল ধানমণ্ডি ক্লাবের ক্রিকেটার বিষয়শ্রেণী:খুলনা বিভাগের ক্রিকেটার বিষয়শ্রেণী:সিলেট বিভাগের ক্রিকেটার বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৮৬-এ জন্ম বিষয়শ্রেণী:খুলনা থেকে আগত ক্রিকেটার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
রাষ্ট্রমণ্ডল, জনরাষ্ট্র কিংবা কমনওয়েলথ () বলতে জনকল্যাণের জন্য প্রতিষ্ঠিত রাজনৈতিক সত্ত্বাকে বোঝায়। প্রথমদিকে "জনমঙ্গল" অর্থে ব্যবহৃত হলেও বর্তমানে "কমনওয়েলথ" শব্দটি বিভিন্ন রাষ্ট্র, রাষ্ট্রপুঞ্জ বা অন্যান্য রাজনৈতিক সত্ত্বার উপাধি হিসাবে ব্যবহৃত হয়।  ব্যুৎপত্তি পঞ্চাদশ শতাব্দীতে লাতিন "রেস পুবলিকা" (,  বা 'জনহিত') শব্দের প্রতিশব্দ হিসাবে ইংরেজি "কমনওয়েলথ" () শব্দের সর্বপ্রথম ব্যবহার পাওয়া যায়। তবে সপ্তাদশ শতাব্দীতে ইংল্যান্ড রাষ্ট্রমণ্ডল () স্থাপিত হওয়ার পর "কমনওয়েলথ" বলতে একপ্রকার রাজতন্ত্রবিরোধী শাসনব্যবস্থাকে বোঝাতে লাগল, বিশেষ করে প্রজাতন্ত্র বা গণতন্ত্র।  ঐতিহাসিক রাষ্ট্রমণ্ডল ইংল্যান্ড  ১৬৪৯ থেকে ১৬৬০ সাল পর্যন্ত ইংল্যান্ডে অলিভার ও তার পুত্র রিচার্ড ক্রমওয়েলের রাষ্ট্রব্যবস্থা "ইংল্যান্ড রাষ্ট্রমণ্ডল" () নামে পরিচিত। ১৬৫৩ থেকে ১৬৫৯ সাল পর্যন্ত আয়ারল্যান্ড ও স্কটল্যান্ডও এর অন্তর্গত ছিল, আর তখন এটা দাপ্তরিকভাবে "ইংল্যান্ড, স্কটল্যান্ড ও আয়ারল্যান্ড রাষ্ট্রমণ্ডল" () নামে পরিচিত হলেও ঐতিহাসিকদের কাছে এটা "প্রটেক্টরেট" () নামে পরিচিত।  বর্তমান রাষ্ট্রমণ্ডল অস্ট্রেলিয়া  কমনওয়েলথ  বাহামা দ্বীপপুঞ্জ  মার্কিন যুক্তরাষ্ট্রের কিছু অঙ্গরাজ্য ও অঞ্চল মার্কিন যুক্তরাষ্ট্রের চারটি অঙ্গরাজ্য (কেন্টাকি, পেনসিলভেনিয়া, ভার্জিনিয়া ও ম্যাসাচুসেটস) এবং দুটি দ্বীপীয় অঞ্চলের (উত্তর মারিয়ানা দ্বীপপুঞ্জ ও পুয়ের্তো রিকো) নামের উপাধি হিসাবে "কমনওয়েলথ" ব্যবহৃত হয়। অঙ্গরাজ্য চারটি মার্কিন বিপ্লবের আগে উত্তর আমেরিকার আটলান্টিক উপকূল বরাবর ব্রিটেনের উপনিবেশ ছিল। সুতরাং, ঐ চারটি অঙ্গরাজ্যের আইন ও প্রতিষ্ঠানে ইংরেজ আইনের তীব্র প্রভাব রয়েছে।  স্বাধীন রাষ্ট্রের রাষ্ট্রমণ্ডল  তথ্যসূত্র  বহিঃসংযোগ      বিষয়শ্রেণী:গণতন্ত্র বিষয়শ্রেণী:প্রজাতন্ত্র
অরুণকুমার বসু (২৪ মার্চ ১৯৩৩ - ৪ ডিসেম্বর ২০১৬) ছিলেন বিশিষ্ট রবীন্দ্র গবেষক, জনপ্রিয অধ্যাপক, কবি, গীতিকার ও শিশু সাহিত্যিক।  কাজী নজরুল ইসলামের জীবনী - "নজরুল-জীবনী" রচনার জন্য তিনি পশ্চিমবঙ্গ সরকারের নজরুল পুরস্কার লাভ করেন। তিনি কালজয়ী বাংলা গান রচনা করেছেন ভাস্কর বসু নামে।  জীবনী   অধ্যাপক অরুণকুমার বসুর জন্ম ১৯৩৩ খ্রিস্টাব্দের ২৪ মার্চ  ব্রিটিশ ভারতের কলকাতায়। পড়াশোনা কলকাতায়। বাংলা ভাষা সাহিত্য নিয়ে পড়াশোনা ও গবেষণা  কলকাতা বিশ্ববিদ্যালয়ে। তিনি বিশ্ববিদ্যালয় থেকে প্রেমচাঁদ-রায়চাঁদ বৃত্তি ও সরোজিনী বসু স্বর্ণপদক লাভ করেন। দীর্ঘদিন  রবীন্দ্র ভারতী বিশ্ববিদ্যালয়ে অধ্যাপনার পর ১৯৯৫ খ্রিস্টাব্দে অবসর গ্রহণ করেন। আমন্ত্রিত অধ্যাপক হিসাবে যুক্ত ছিলেন কলকাতা, বর্ধমান, যাদবপুর, বিশ্বভারতী, ত্রিপুরাসহ নানা বিশ্ববিদ্যালয়ে। অধ্যাপক বসু বিশ্বভারতীর সঙ্গীত ভবনের অন্যতম বিশেষজ্ঞ হিসাবেও সংশ্লিষ্ট ছিলেন। রবীন্দ্র সংগীতের উপর তার অসংখ্য গবেষণাপত্র বিশেষজ্ঞ মহলে সমাদৃত ও উচ্চ-প্রশংসিত হয়েছে। তিনি পশ্চিমবঙ্গ বাংলা আকাদেমির সম্মানিত সদস্য ছিলেন। দেশ বিদেশের একাধিক বিশ্ববিদ্যালয়ে ও শিক্ষা প্রতিষ্ঠানে বিভিন্ন সময়ে আমন্ত্রিত হয়েছেন।  বাংলা ভাষা ও সাহিত্য এবং রবীন্দ্রসংগীতে গবেষণার পাশাপাশি অধ্যাপক বসু গণনাট্য আন্দোলনের সঙ্গে কিছুদিন যুক্ত ছিলেন। প্রখ্যাত গীতিকার সলিল চৌধুরীর সঙ্গে তার আত্মীয়তার সম্পর্ক ছিল। তিনি নিজেও গীতিকার হিসাবে পরিচিত ছিলেন। তবে সঙ্গীতের জগতে তার পরিচয় ছিল ভাস্কর বসু নামে। কালজয়ী বাংলা গান সৃষ্টি করেছেন তিনি। যেমন—   সোনার হাতে সোনার কাঁকন (সতীনাথ মুখোপাধ্যায়ের  কন্ঠে গীত)  ভাঙা তরী শুধু এ গান (দ্বিজেন মুখোপাধ্যায়ের কন্ঠে গীত)  মধুমতী যায় বয়ে যায় (তরুণ বন্দ্যোপাধ্যায়ের কন্ঠে গীত)  বলো তো আরশি তুমি মুখটি দেখে (নির্মলা মিশ্রের কন্ঠে গীত) ইত্যাদি।   দক্ষিণারঞ্জন মিত্র মজুমদারের বাংলার রূপকথা- ঠাকুরমার ঝুলি অবলম্বনে তিনি ছোটদের জন্য গীতিনাট্য রচনা করেছেন।   রচিত গ্রন্থসমূহ  অধ্যাপক অরুণকুমার বসুর শতাধিক গবেষণাপত্র অগ্রন্থিত রয়েছে। উল্লেখযোগ্য প্রকাশিত গ্রন্থগুলি হল—  রবীন্দ্র–বিচিন্তা,  শক্তিগীতি–পদাবলী,  বাংলা কাব্যসংগীত ও রবীন্দ্রসংগীত,  ক্ষণিকের বাণীশিল্পী রবীন্দ্রনাথ,  যেথা এই চৈত্রের শালবন,  বৈকালীর গান,  আমার আপন গান,  সমকালের রবীন্দ্রভাবনা,  কথাশিল্পের নানাদিক,  সলিল থেকে সুমন এবং তারপর  রাশিয়ার চিঠি ও রবীন্দ্রনাথের রাশিয়া ভাবনা  হে মহাসুন্দর শেষ (সহ লেখক তাপস রায়)  ছায়া-রোদের ভেলা,  সৈয়দ মুজতবা আলী জন্মশতবর্ষ স্মারক গ্রন্থ ইত্যাদি।   সম্মাননা  অধ্যাপক অরুণকুমার বসু কলকাতা বিশ্ববিদ্যালয়ের সরোজিনী বসু স্বর্ণপদক ছাড়াও বহু সম্মান ও পুরস্কার লাভ করেন। কলকাতার টেগোর রিসার্চ ইনস্টিটিউট তাকে 'রবীন্দ্রতত্ত্বাচার্য' উপাধিতে ভূষিত করে। পশ্চিমবঙ্গ সরকার তার "নজরুল-জীবনী" গ্রন্থটির জন্য নজরুল পুরস্কার প্রদান করে।   জীবনাবসান  বাংলা সাহিত্য ও সঙ্গীতের বিদদ্ধ বিশেষজ্ঞ ও প্রাজ্ঞ অধ্যাপক অরুণকুমার বসু গলার ক্যান্সারে আক্রান্ত হয়েছিলেন। তিনি ২০১৬ খ্রিস্টাব্দের ৪ ডিসেম্বর রবিবার কলকাতায় প্রয়াত হন।   তথ্যসূত্র   বিষয়শ্রেণী:১৯৩৩-এ জন্ম বিষয়শ্রেণী:২০১৬-এ মৃত্যু বিষয়শ্রেণী:কলকাতা জেলার ব্যক্তি বিষয়শ্রেণী:বাঙালি লেখক
আর্থার লিওনার্ড শলো (৫ই মে, ১৯২১ - ২৮শে এপ্রিল, ১৯৯৯) নোবেল বিজয়ী মার্কিন পদার্থবিজ্ঞানী। লেজারের উপর গবেষণার জন্য তিনি স্মরণীয় হয়ে আছেন। এই গবেষণার জন্যই ১৯৮১ সালে নিকোলাস ব্লোমবের্গেন এবং কাই মানে বোরিয়ে সিগবানের সাথে যৌথভাবে পদার্থবিজ্ঞানে নোবেল পুরস্কার লাভ করেন।    জীবনী  শলো ১৯৬১ সালে স্ট্যানফোর্ড বিশ্ববিদ্যালয়ের অধ্যাপক হিসেবে যোগদান করেন।   প্রাপ্ত পুরস্কারসমূহ   ১৯৬৩ - ইয়াং পদক ও পুরস্কার, আলোকবিজ্ঞান বিষয়ে গুরুত্বপূর্ণ অবদান রাখার জন্য ইনস্টিটিউট অফ ফিজিক্স এই পুরস্কার প্রদান করে।  ১৯৮১ - পদার্থবিজ্ঞানে নোবেল পুরস্কার   তথ্যসূত্র    বহিঃসংযোগ   ন্যাশনাল একাডেমি অফ সাইন্সেস-এ জীবনী  নোবেল উইনার: আর্থার লিওনার্ড শলো  প্রেস বিজ্ঞপ্তি: ১৯৮১ সালে পদার্থবিজ্ঞানে নোবেল পুরস্কার  আর্থার লিওনার্ড শলোর শোকসংবাদ   বিষয়শ্রেণী:১৯২১-এ জন্ম বিষয়শ্রেণী:১৯৯৯-এ মৃত্যু বিষয়শ্রেণী:মার্কিন পদার্থবিজ্ঞানী বিষয়শ্রেণী:পরীক্ষণমূলক পদার্থবিজ্ঞানী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:মার্কিন নোবেল বিজয়ী বিষয়শ্রেণী:ইউনিভার্সিটি অফ টরন্টোর প্রাক্তন শিক্ষার্থী বিষয়শ্রেণী:ন্যাশনাল ইনভেন্টর্‌স হল অফ ফেইম প্রাপ্ত বিষয়শ্রেণী:বেল গবেষণাগারের বিজ্ঞানী বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক বিষয়শ্রেণী:কলাম্বিয়া বিশ্ববিদ্যালয়ের শিক্ষক বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:টরন্টো বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কনি প্রাইজ বিজয়ী বিষয়শ্রেণী:কানাডীয় বংশোদ্ভূত মার্কিন ব্যক্তি বিষয়শ্রেণী:২০শ শতাব্দীর মার্কিন পদার্থবিজ্ঞানী বিষয়শ্রেণী:কানাডায় মার্কিন প্রবাসী বিষয়শ্রেণী:অপটিক্যাল সোসাইটির সভ্য বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:লেজার গবেষক বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:আলোক পদার্থবিজ্ঞানী বিষয়শ্রেণী:নিউ ইয়র্ক (অঙ্গরাজ্য)-এর বিজ্ঞানী
থাম্ব|একটি অঙ্কন বোর্ডের সাথে সংযুক্ত খসড়া প্রণয়ন যন্ত্র। একটি খসড়া প্রণয়ন যন্ত্রটি প্রযুক্তিগত অঙ্কনে ব্যবহৃত একটি সরঞ্জাম , এর উপরে এক জোড়া মাপনী(স্কেল) স্থাপিত থাকে যা ডান কৌণিক দিকে ঘোরার অনুমতি দেয় এমন একটি সংযুক্ত চাঁদার মাথার উপর ডান দিকে একটি কোণ তৈরি করে। অন্যভাবে বলা যায়, খসড়াতে ব্যবহৃত একটি যন্ত্র, যা একটি টি-স্কেল, স্কেল, ত্রিভুজ এবং চাঁদার সম্মিলিত ক্রিয়া সরবরাহ করে; এটি একটি অঙ্কন বোর্ড বা অঙ্কন টেবিলের সাথে সংযুক্ত থাকে।   চাঁদার মাথা (দুটি মাপনী এবং চাঁদা ক্রিয়াকৌশল) অঙ্কন বোর্ডের পৃষ্ঠের উপরে অবাধে স্থানান্তর করতে সক্ষম হয়,প্রত্যক্ষ বা পরোক্ষভাবে অঙ্কন টেবিলে নোঙ্গরযুক্ত দুটি গাইডের নড়াচড়ার মাধ্যমে। এই গাইডগুলি, যা পৃথকভাবে কাজ করে, অঙ্কন বোর্ডের অনুভূমিক বা উল্লম্ব দিকটিতে সেটের গতিবিধি নিশ্চিত করে এবং একে অপরের সাথে স্বাধীনভাবে আটকানো যায়। বাম|থাম্ব| একটি সমান্তরাল বিধি মেনে তৈরি অঙ্কন বোর্ড, খসড়া মেশিনগুলির অগ্রদূত। থাম্ব|এরকোল মেরেল্লি কার্যালয়, সেষ্টো সান জিওভান্নি। ছবি: পাওলো মন্টি, ১৯৬৩। খসড়া তৈরির যন্ত্রটি চার্লস এইচ লিটল ১৯০১ সালে আবিষ্কার করেছিলেন (ইউএস অধিকার সংরক্ষণ নং ১,০৮১,৭৫৮) এবং তিনি যন্ত্রটি তৈরি ও বিক্রয় করতে ক্লিভল্যান্ড, ওহিওতে সার্বজনীন খসড়া প্রণয়ন যন্ত্র সংস্থা প্রতিষ্ঠা করেছিলেন। The National Cyclopaedia of American Biography, vol.36 (1950), p.341.  ১৯২০ এর দশক থেকে ইউরোপীয় সংস্থাগুলির নকশা কার্যালয়গুলিতে খসড়া প্রণয়ন যন্ত্রগুলি উপস্থিত ছিল। এনসাইক্লোপিডিয়া ব্রিটানিকা ১৯৩০ সালটি এই সরঞ্জাম চালু হওয়ার সাথে সাথে স্পষ্টভাবে উল্লেখ করেছে, তবে ১৯১৩ সালের "মেমরি ডি আর্কিটেটুরা প্রীতি" এর একটি বিজ্ঞাপন  এই তারিখের বিশ বছর পূর্বে রেখেছিল।  পুরানো নকশার শ্রেণিগুলিতে, নকশাদি নকল করার যন্ত্রবিশেষ দ্বারা আশ্বাস দেওয়া হয়েছিল চাঁদার মাথার গতিবিধি যা তার গতির পরিসীমা জুড়ে মাথাকে একই কৌণিক অবস্থানে রাখতে পারে। বাহুগুলি একটি ওজন যা অন্য ওজনের ভারসাম্য বা স্প্রিংয়ের একটি ক্রিয়াকলাপ দ্বারা ভারসাম্যপূর্ণ ছিল।  সাধারণত, যন্ত্রটি একটি শক্ত এবং মসৃণ পৃষ্ঠযুক্ত একটি অঙ্কন বোর্ডে স্থাপন করা হয়, একটি ভিত্তির সাথে নোঙ্গর করা হয় যেটা যন্ত্রটিকে কাত করে এবং উচু করে। সুতরাং,কার্যকারী পৃষ্ঠের উপর অঙ্কনের উপলব্ধি সর্বাধিক সুবিধাজনক উপায়ে অর্জন করা যেতে পারে যেটা অনুভূমিক থেকে উল্লম্ব পর্যন্ত যে কোনও কোণে ঝুঁকতে পারে।  বড় অঙ্কন তৈরি বা পরিবেশের আলোকসজ্জা সহ নকল করা বোর্ডগুলির জন্য A0 দ্বিগুণ-আকারের বোর্ডগুলির জন্য বিশেষ সংস্করণ রয়েছে, যেটায় নির্দিষ্ট সাহায্যের জন্য প্রয়োজনীয় সমস্ত কিছু রয়েছে।  খসড়া তৈরির যন্ত্রের মাধ্যমে কেউ অঙ্কন ক্রিয়াকলাপ সম্পাদন করতে পারে যা অন্যথায় কেবল সনাতন বর্গাকার মাপনী এবং চাঁদার আরও জটিল ব্যবহারের মাধ্যমে অর্জন করা যেতে পারে, উদাহরণস্বরূপ, একটি পূর্বনির্ধারিত কোণ, কোণগুলির পরিমাপ ইত্যাদি অনুসারে সমান্তরাল রেখা অঙ্কন,লম্ব লাইনগুলি,আনত লাইনগুলি অঙ্কন ।  কম্পিউটার-সহায়ক নকশার (সিএডি) বিকাশের সাথে সাথে খসড়া প্রণয়ন যন্ত্রগুলির ব্যবহার, বিশেষত পেশাদার ক্ষেত্রে, মারাত্মকভাবে হ্রাস পেয়েছে, প্রথমে কলমের নকশাকারীরা এবং তারপরে বড় আকারে কালি মুদ্রণযন্ত্র দ্বারা  স্থানচ্যুত করা হয়েছে ।   তথ্যসূত্র   বিষয়শ্রেণী:প্রযুক্তিগত অঙ্কন সরঞ্জাম বিষয়শ্রেণী:দৃশ্যকলা উপকরণ
নিউজিল্যান্ড নারী ক্রিকেট দল ২০২১ সালের সেপ্টেম্বর মাসে পাঁচটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য ইংল্যান্ড সফর করে। ২০২১ সালের এপ্রিল মাসে সফরের সূচি নিশ্চিত করা হয়। ওডিআই সিরিজটি উভয় দলের জন্য ২০২২ নারী ক্রিকেট বিশ্বকাপ টুর্নামেন্টের প্রস্তুতি হিসেবে গণ্য হয়।  টি২০আই সিরিজে ইংল্যান্ড ২–১ ব্যবধানে জয়ী হয়। ওডিআই সিরিজে ইংল্যান্ড ৪–১ ব্যবধানে জয়লাভ করে।  দলীয় সদস্য ওডিআইটি২০আইওডিআই ও টি২০আই হেদার নাইট (অধি.) (উই.)  অ্যামি জোনস (উই.)  আনিয়া শ্রাবসোল  কেট ক্রস  ক্যাথরিন ব্রান্ট  ট্যামসিন বউমন্ট (উই.)  ড্যানিয়েল ওয়ায়াট  নাতালি সিভার  নাতাশা ফ্যারান্ট  ফ্রেয়া ডেভিস  লরেন উইনফিল্ড (উই.)  শার্লট ডিন  সারা গ্লেন  সোফি একলস্টোন  সোফিয়া ডাংকলি হেদার নাইট (অধি.) (উই.)  নাতালি সিভার (সহ-অধি.)  অ্যামি জোনস (উই.)  আনিয়া শ্রাবসোল  এমা ল্যাম্ব  ক্যাথরিন ব্রান্ট  ট্যামসিন বউমন্ট (উই.)  ড্যানিয়েল ওয়ায়াট  নাতাশা ফ্যারান্ট  ফ্রেয়া ডেভিস  মায়া বুশিয়ের  ম্যাডি ভিলিয়ারস  শার্লট ডিন  সারা গ্লেন  সোফি একলস্টোন  সোফিয়া ডাংকলি সোফি ডিভাইন (অধি.)  অ্যামি স্যাটারথোয়েইট (সহ-অধি.)  কেটি মার্টিন (উই.)  ক্লডিয়া গ্রিন  জেস কের  জেসিকা ম্যাকফ্যাডিয়েন (উই.)  থ্যামসিন নিউটন  ব্রুক হ্যালিডে  মলি পেনফোল্ড  ম্যাডি গ্রিন (উই.)  রোজম্যারি মেয়ার  লরেন ডাউন  লি কাস্পারেক  লিয়া-মারি তাহুহু  সুজি বেটস  হানা রো  হেইলি জেনসেন সিরিজ শুরুর আগে চোটের কারণে রোজম্যারি মেয়ার নিউজিল্যান্ড দল থেকে ছিটকে যান। তাঁর বদলি হিসেবে মলি পেনফোল্ডকে নিউজিল্যান্ড দলে যোগ করা হয়। টি২০আই সিরিজের আগে কোভিড-১৯ সংক্রান্ত ঝুঁকির কারণে ইংল্যান্ডের টি২০আই দল থেকে শার্লট ডিন ছিটকে গেলে এমা ল্যাম্বকে দলে নেয়া হয়।  প্রস্ততিমূলক ম্যাচ সিরিজ শুরুর আগে নিউজিল্যান্ড দল ইংল্যান্ড এ দলের বিরুদ্ধে একটি প্রস্তুতিমূলক ম্যাচে অংশগ্রহণ করে।   টি২০আই সিরিজ ১ম টি২০আই  ২য় টি২০আই  ৩য় টি২০আই  ওডিআই সিরিজ ১ম ওডিআই  ২য় ওডিআই  ৩য় ওডিআই  ৪র্থ ওডিআই  ৫ম ওডিআই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   নিউজিল্যান্ড ২০২১–২২ বিষয়শ্রেণী:২০২১-এ নিউজিল্যান্ডীয় ক্রিকেট বিষয়শ্রেণী:২০২১-এ ইংরেজ ক্রিকেট বিষয়শ্রেণী:২০২১–২২-এ আন্তর্জাতিক ক্রিকেট প্রতিযোগিতা বিষয়শ্রেণী:নিউজিল্যান্ড ক্রিকেট দলের ইংল্যান্ড সফর
হান্দেশ, বাংলাদেশে যা গুরের হান্দেশ বা তেলের পিঠা নামেও পরিচিত, হচ্ছে একটি মিষ্টি এবং ডুবো তেলে ভাজা একপ্রকার পিঠা যা জলখাবার হিসাবে খাওয়া হয়। এটি ডুবু তেলে ভাজা গুড় এবং চালের গুঁড়ি দিয়ে বানানো একটি পিঠা। আগেকার দিনে, অন্যান্য পিঠার মতো সুস্বাদু এই খাবারটি ঢেঁকি দ্বারা মাড়াই করা ধান থেকে তৈরি করা হত। ঈদ ও বড়দিনের সময় এবং শীতকালেও এটি খুবই জনপ্রিয়। এটি চায়ের সাথে নাস্তা হিসেবে খাওয়া যায়। এটি নামকরণ অনুষ্ঠান এবং বিবাহ উৎসবের মতো বিশেষ অনুষ্ঠানেও জনপ্রিয়। ভারতের আসামে এটিকে নাম তেলপিঠা নামে ডাকা হয়।   উপকরণ  গুড় বা চিনি, চালের আটা, সাধারণ ময়দা, পানি এবং তেল।   পদ্ধতি  একই সাথে পানি ঢেলে গুড় বা চিনি একটি বড় পাত্রে মিশাতে হয়। বিভিন্ন প্রকারের গুড় রয়েছে। একটি মসৃণ মিশ্রণ তৈরি করতে চালের আটা এবং সাধারণ ময়দা ভালোভাবে মিশাতে হয়। মসৃণ না হওয়া পর্যন্ত এদের ভালো করে ফেটিয়ে নিতে হয়। তারপরে ডুবো তেলে ভাজতে হয়। তেল গরম হয়ে গেলে, তাপ কম-মাঝারি করে নিতে হয়। সবশেষে মিশ্রণ একে একে তেলে ঢেলে হান্দেশ তৈরি করা হয়।   তথ্যসূত্র    আরো দেখুন   পিঠা  বাংলাদেশী রন্ধনশৈলী  বিষয়শ্রেণী:চালের পদ বিষয়শ্রেণী:সিলেটি রন্ধনশৈলী বিষয়শ্রেণী:পিঠা
নাম্বুরি ঠাকুর তিলক বর্মা (; জন্ম ৮ নভেম্বর ২০০২) একজন ভারতীয় ক্রিকেটার। ডিসেম্বর ২০১৮-এ ২০১৮-১৯ রণজি ট্রফিতে হায়দ্রাবাদের হয়ে প্রথম-শ্রেণীর ক্রিকেটে অভিষেক হয়। ২৮ ফেব্রুয়ারি ২০১৯-এ ২০১৮-১৯ সৈয়দ মুশতাক আলী ট্রফিতে হায়দ্রাবাদের হয়ে তার টি-টোয়েন্টি ক্রিকেটে অভিষেক হয় তিনি ২৮ সেপ্টেম্বর ২০১৯ তারিখে হায়দ্রাবাদের হয়ে ২০১৯-২০ বিজয় হাজারে ট্রফিতে তার লিস্ট এ অভিষেক হয়।  ২০১৯ সালের ডিসেম্বরে, তাকে ২০২০ অনূর্ধ্ব-১৯ ক্রিকেট বিশ্বকাপের জন্য ভারতের স্কোয়াডে রাখা হয়েছিল। ২০২২ সালের ফেব্রুয়ারিতে, ২০২২ ইন্ডিয়ান প্রিমিয়ার লিগ প্রতিযোগিতার নিলামে তাকে মুম্বই ইন্ডিয়ান্স কিনে নেয়।   ঘরোয়া ক্যারিয়ার  হায়দ্রাবাদের স্টাইলিশ বাঁ-হাতি ব্যাটসম্যান চারটি প্রথম-শ্রেণীর ম্যাচ, ষোলটি লিস্ট এ ম্যাচ এবং পনেরটি টি-টোয়েন্টি ম্যাচে উপস্থিত হয়েছেন। বিজয় হাজারে ট্রফি ২০২১-২২-এ, তিনি পাঁচ খেলায় মোট ১৮০ রান সংগ্রহ করেন এবং চারটি উইকেট নিয়েছিলেন।  আগের বছর সৈয়দ মুশতাক আলী টি-টোয়েন্টি টুর্নামেন্টে, তিনি প্রতি খেলায় ১৪৭.২৬ রানের স্ট্রাইক রেটে ২১৫ রান করেছিলেন। ভার্মা, ২০২০ সালে ভারতের অনুর্ধ্ব ১৯ বিশ্বকাপ স্কোয়াডের একটি অংশ, মুম্বই ইন্ডিয়ান্স দ্বারা ১.৭ কোটিতে কেনা হয়েছিল, যারা তার পরিষেবা পাওয়ার জন্য সানরাইজার্স হায়দ্রাবাদ, চেন্নাই সুপার কিংস এবং রাজস্থান রয়্যালসের কাছ থেকে প্রবল প্রতিদ্বন্দ্বিতার মুখোমুখি হয়েছিল।  তথ্যসূত্র  বহিঃসংযোগ    বিষয়শ্রেণী:হায়দ্রাবাদ থেকে আগত ক্রিকেটার বিষয়শ্রেণী:মুম্বই ইন্ডিয়ান্সের ক্রিকেটার বিষয়শ্রেণী:হায়দ্রাবাদের ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:২০০২-এ জন্ম বিষয়শ্রেণী:২০২২ এশিয়ান গেমসের পদক বিজয়ী